Copyright: © 2020 BY WYDAWNICTWO SUMUS

All rights reserved.

www.sumuswydawnictwo.pl

Z poľského originálu:

Twoja Droga. Rozważania drogi krzyżowej

Vydal: © Zachej.sk, 2020

Preklad: © Pavol Petrík

Grafika: © bookwork.sk

Jazyková korektúra: Mgr. Martina Bodnárová, PhD.

Nihil obstat: Prof. ThDr. Cyril Hišem, PhD.

Imprimatur: Mons. Bernard Bober, arcibiskup – metropolita, ABÚ Košice – Prot. č. 1059/20, 5. 10. 2020

Biblické citáty sú uvedené podľa oficiálneho katolíckeho prekladu Svätého písma (SSV, 2016).

ISBN: 978-80-8211-273-6 ePub

Všetky práva vyhradené. Žiadna časť tejto publikácie sa nesmie reprodukovať v akejkoľvek podobe alebo akýmkoľvek spôsobom (elektronicky, mechanicky, fotokópiami alebo iným spôsobom) bez súhlasu vlastníka autorských práv.

Modli sa. Daj si minútu ticha, aby si si pripravil srdce na to, čo sa o chvíľu stane. Premýšľaj aj o úmysloch, ktoré chceš niesť na tejto krížovej ceste spolu Pánom Ježišom. Vlož ich teraz do Božieho srdca. Vzbuď si túžbu deliť sa Ježišom o jeho utrpenie, ktoré má predovšetkým spasiteľný charakter, lebo nás zachraňuje pred večným zatratením. Pros Matku Božiu, aby spolu tebou prešla krížovú cestu svojho syna, aby si sa pri každom zastavení z celého srdca zjednotil Ježišom a získal konkrétny dar uzdravenia a oslobodenia od toho všetkého, čo ťa od neho akýmkoľvek spôsobom ešte oddeľuje. Kráčaj spolu ním po svojej vlastnej krížovej ceste a skúmaj, ako veľmi si mu podobný. Prežívaj svoje bolesti a utrpenia tak ako on, podľa jeho vzoru, bez reptania a preklínania Boha za svoj život.

Ukrižovaný Ježišu, zmiluj sa nad nami.

Aj nad dušami v očistci.

1. zastavenie

JEŽIŠ JE ODSÚDENÝ
NA SMRŤ

Klaniame sa ti, Kriste, a dobrorečíme ti.
Lebo si svojím svätým krížom svet vykúpil.

Pán Ježiš bol odsúdený na smrť nielen pre naše hriechy, ale aj preto, lebo nebolo dobrých ľudí, ktorí by sa postavili na jeho obranu.

Chcel by som, aby sme sa pri niektorých zastaveniach tejto krížovej cesty sústredili a premýšľali o tom, ako my odsudzujeme druhých ľudí – napríklad ohováraním, očierňovaním, posudzovaním, kritikou alebo pohŕdaním. Len Boh môže súdiť naše srdcia. Pane, prosíme o odpustenie, že tak často je v našich očiach posudzovanie, pohŕdanie a kritika.

Koľkokrát odsudzujeme na smrť svojho manželského partnera... Je to jednoduché, keďže ho veľmi dobre poznáme a vieme, čo mu spôsobí najväčšiu bolesť, kam mu vraziť osteň tvrdého slova. Vieme predvídať, ako zareaguje. Niekedy sa naňho hneváme a neuvedomujeme si, že tým odsudzujeme na smrť Ježiša prítomného v manželke či manželovi – hoci je to „len“ emocionálna smrť. Spočíva v tom, že odmietame manželku či manžela alebo sa správame tak, že to ničí manželskú jednotu.

Bože, daj nám pokorné srdce, aby sme – ako hovorí Sväté písmo – nesúdili bratov, ale prenechali súd tebe, lebo ty si náš sudca a len ty môžeš súdiť naše srdcia.

Z celého srdca prosme o odpustenie za všetky slová, ktoré sme v hneve povedali manželke či manželovi; slová, ktoré ich bolestne zranili alebo prehĺbili zranenie odmietnutia, ktoré si každý z nás v sebe nosí a bude nosiť po celý život. Objím svoju manželku či manžela a povedz len jednu vetu: „Prosím ťa o odpustenie za každé slovo, ktorým som ťa posudzoval.“

Pane, prosíme ťa z celého srdca o odpustenie. Prijmi našu pokornú modlitbu na úmysly všetkých tých, ktorých sme kedykoľvek posudzovali.

Ukrižovaný Ježišu, zmiluj sa nad nami.
Aj nad dušami v očistci.

2. zastavenie

JEŽIŠ BERIE KRÍŽ
NA SVOJE RAMENÁ

Klaniame sa ti, Kriste, a dobrorečíme ti.

Lebo si svojím svätým krížom svet vykúpil.

Čo je tvojím osobným bremenom, ktoré sa tak ťažko nesie každý deň?

Oplatí sa položiť si túto otázku, aby si spoznal, čo je opravdivým krížom, ktorý ti Boh dal, aby si mohol mať účasť na zmŕtvychvstaní, a čo je falošným krížom, ktorý nemáš prijať ako utrpenie.

Ako často je v manželstve tým krížom, ktorý máš brať na ramená, manželka či manžel... Keď manželia vstupujú do zväzku, pri sobáši držia kríž. Aké je to výrečné! Ježiš berie svoje bremeno na ramená, ale ešte predtým ho bozkáva najväčšou láskou. Pobozkaj svojho manželského partnera a vezmi ho na ramená. Uvedom si, že len skrze neho vojdeš do neba, skrze neho vstaneš z mŕtvych. Veď na to si ju či jeho dostal od Boha.

Prijať to všetko, čo sa deje v tvojom živote, nie je ľahké; a tým viac to nie je jednoduché, čím viac to má byť spojené láskou. Len tá spôsobí, že v utrpení odhalíš silnú dávku nadprirodzenej radosti, ktorá je pre človeka nepochopiteľná. Zamyslime sa nad tým, koľkokrát sa odporom pozeráme na kríž a utrpenie, lebo naozaj neveríme, že tam, uprostred utrpenia môžeme nájsť radosť v Bohu. Ale vždy, keď chceme formovať svoj život podľa seba a nepozývame doň Boha, nezvelebujeme ho a neďakujeme mu za najťažšie situácie, sme osamotení, lebo utrpenie nás robí osamelými viac, ako čokolvek iné. Až keď trpíme, vidíme, že sme v tom sami, nik nás nedokáže pochopiť – ani najbližší človek.

Prosme Boha, aby nám dal milosť prijať utrpenie spojené láskou, aby sme takto uvideli, že hoci žiaden človek nás vtedy nedokáže pochopiť, on nám rozumie, hoci ani my sami sebe nerozumieme. Chvála Pánovi za to, že môžeme niesť svoj osobný kríž Ježišom a spolu ním napokon aj vstať z mŕtvych.

Ukrižovaný Ježišu, zmiluj sa nad nami.

Aj nad dušami v očistci.

3. zastavenie

JEŽIŠ PRVÝ RAZ
PADÁ POD KRÍŽOM

Klaniame sa ti, Kriste, a dobrorečíme ti.

Lebo si svojím svätým krížom svet vykúpil.

Prvý pád Pána Ježiša je zadosťučinením za to, že nebojujeme najmenšími hriechmi ani príležitosťami na hriech. Je to zastavenie našich prvých pádov, ktoré sa potom veľmi často stávajú ťažkými hriechmi, hriechmi závislosti. Je to zastavenie pre tých, ktorí hovoria: „Veď to robia všetci, veď to ani nie je hriech, len taký malý hriešik. Neoplatí sa z toho ani spovedať. Veď o nič nejde, je to v pohode.“ Spočiatku sa nad tým ani nepozastavíme a nereflektujeme svoje konanie. Možno iba utrúsime poznámku: „Je to predsa len jeden pohárik... Je to len jeden pohľad na fotografiu nahého dievčaťa na internete... Pôjdem len na jedno pivo kolegami z práce, a keď sa vrátim domov o hodinu či dve neskôr, nič sa nestane.“ A potom, keď ťa manželka uvidí opitého a vracajúceho sa neskoro, objaví sa možno prvý strach: „Čo sa to deje? Prečo sa nechceš vrátiť z práce domov? Prečo sú kolegovia dôležitejší než rodina?“ No ty hneď pohotovo odpovieš: „V pohode, všetci to robia, nie som opitý, všetko je v poriadku.“

Nejako takto vyzerá začiatok tých hriechov, ktoré neskôr môžu zabiť tvoje manželstvo, zničiť tvoje kňazstvo, usmrtiť ťa na večnosť. Takto robíš prvý krok k tomu, aby si začal ničiť to, čo je najkrajšie v tvojom živote, čo si dostal od Boha, čo máš chrániť. Takýmito maličkosťami – zaujatím postoja „každý to robí“, bez ohľadu na Božie varovania a prvými pádmi – sa začínajú veľké životné tragédie. Začínajú sa nevinne. Pozeráš televíziu, surfuješ po internete, každý ti hovorí: „To nie je hriech. Všetci to robia. Máš právo na život. Musíš sa vyblázniť, si mladý.“ Mnohí z tých, čo brali Božie varovania na ľahkú váhu, sa už nikdy nedostali z problémov života. Jedni majú druhé, tretie, desiate manželstvo. Ďalší odišli z kňazstva a chcú sa nájsť kdesi na novej ceste života. A keď sú sami, dajú si jedno, druhé a ďalšie pivo, až sa napokon čudujú: „Bože, čo som to urobil?“

Vážení čtenáři, právě jste dočetli ukázku z knihy Kalvária lásky.
Pokud se Vám líbila, celou knihu si můžete zakoupit v našem e-shopu.